Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Neli päeva enne USA uute sanktsioonide jõustumist,
hoiatab Iraani välisminister
selle tõsiste tagajärgede eest maailmakorrale.
Putin: rahvusvaheline üldsus peab tegema koostööd,
et elimineerida Süüriast radikaalse islami elemendid,
kes on kogunud sõjalist kogemust
ja püüavad tõenäoliselt nii seda kui oma ideoloogiat mujale eksportida.
Peaminister Netanyahu kohtus täna Jeruusalemmas
Kanada välisministri Freelandiga. Nad kinnitasid Kanada-Iisraeli sõprust
ning lubasid teha koostööd rahu ja julgeoleku heaks.
Neli päeva enne USA uute sanktsioonide jõustumist Iraani vastu,
kinnitas Teherani esidiplomaat,
et Ameerika käigul on maailmakorrale tõsised tagajärjed.
Pressikonverentsil Istanbulis pärast Iraani-Türgi-Aseri kohtumist
viitas välisminister Zarif Iraani naabreile ja Euroopa maadele,
kes on Washingtoni sanktsioonidele vastu seisnud.
Kas USA võib karistada teisi,
kuna nood täidavad seadust?
Sellel meetodil on tulevikus
tõsised tagajärjed maailmakorrale
ja seepärast näete kõiki riike,
nii meie naabreid kui Euroopa maid,
neile käikudele vastupanu osutamas.
Kui pärsia keeles kõnelenud Zarif
püüdis veenda iraanlasi Washingtoni katsete isoleerituses,
näitab tegelikkus,
et nii regiooni kui maailma riigid on jätnud äri Iraaniga,
kartes kaotada suhteid maailma suurima turu USAga.
Vaid mõni tund pärast Zarifi esinemist teatas Iraani naaber Iraak,
et lõpetab kõik naftaga seotud operatsioonid Teheraniga
ja suunab kaubavahetuse Lääne naabri Türgi juurde.
USA valitsus tervitas Iraagi otsust. Välisministeerium rõhutas,
et USA on valmis avaldama Iraanile maksimaalset survet,
sundides selle naftaveo nullini.
USA kaitseminister Mattis rõhutas nädala alguses,
et Washington seisab vastu Iraani kuritahtlikule tegevusele regioonis,
eriti katsetele hankida tuumarelvi.
Bahrainis toimunud Manama Dialoogi Julgeolekukonverentsil rõhutas Mattis,
et fakt, et Iraan tegutseb Süürias, Liibanonis, Jeemenis ja mujal
peamiselt käepikenduste kaudu,
ei vähenda režiimi süüd ega vastutust rahvusvahelise üldsuse ees.
Seisame vastu Iraani raketisüsteemide katsetamisele ja levitamisele.
Vastuolus rahvusvaheliste mandaatidega
levitatakse neid Süüriasse, Liibanoni, Jeemenisse ja mujale.
Fakt, et nad tegutsevad käepikenduste kaudu,
ei vähenda Iraani režiimi süüd ega vastutust rahvusvahelise üldsuse ees.
Me ei jää tegevusetult istuma,
kui Iraan tuumarelva taotleb.
Mattise sõnul ekspordib Iraan pidevalt rakette ja droonisüsteeme
houthi võitlejatele Jeemenis,
kes on kasutanud neid valimatult Saudi Araabia tsiviilobjektide vastu.
Jeemenis jätkab Iraan rakettide ja droonisüsteemide eksportimist
houthi võitlejatele vastuolus ÜRO eeskirjadega.
Viimase 18 kuu jooksul on houthid
tulistanud Saudi Araabia suunas üle 100 raketi,
sh tsiviilobjektide pihta
nagu King Khaledi Rahvusvaheline Lennujaam.
Kordan USA toetust meie partnerite õigusele
kaitsta end Iraani varustatud houthide rünnakute eest
oma suveräänsete territooriumide vastu
ja samas kutsume kiiresti võitlust lõpetama.
Venemaa kohalolu suhtes regioonis,
mis kasvas oluliselt USA vähese osaluse tõttu Obama valitsuse ajal,
kuulutas Mattis, et Moskva ei saa USAd asendada.
Venemaa oportunism ja valmidus
eirata Assadi kriminaalset tegevust omaenda rahva vastu
näitab defitsiiti siiras pühendumises kesksetele moraaliprintsiipidele.
Teen täna selgeks,
et Venemaa kohaolu regioonis ei saa asendada USA kauast,
kestvat ja läbipaistvat pühendumust Lähis-Idale,
mida ma täna reservatsioonideta kordan.
USA kaitseministri avaldus
kõlas pärast laupäeval Istanbulis toimunud kohtumist
Vene, Saksa, Prantsuse ja Türgi juhtide vahel,
kes arutasid Süüria tulevikku.
Vene president Putin, Saksa kantsler Merkel,
Prantsuse president Macron ja Türgi president Erdogan
pidasid eraldi ja ühiseid kohtumisi,
kuna vägivald Süüria Idlibi provintsis, džihadistide viimases kantsis,
näitas valitsuse pealetungi ärahoidnud Vene-Türgi kokkuleppe haprust.
Ühisel pressikonverentsil pärast tippkohtumist rõhutas Putin,
et demilitariseeritud tsooni loomine Idlibis on vaid ajutine meede.
Samas väljendas ta lootust,
et Türgi täidab oma lepinguga võetud kohustusi.
Saksa kantsler Merkel aga rõhutas,
et Süüria konflikti ei saa lahendada sõjaliselt
ja rahu jaoks on oluline ÜRO juhitud poliitiline protsess.
Täielik lahendus ei saa olla sõjaline.
See saab olla vaid ÜRO juhitud poliitiline protsess.
Kuigi tippkohtumisel püüti lahendada Süüria konflikti,
rõhutas Venemaa president,
et rahvusvaheline üldsus peab tegema koostööd,
elimineerimaks Süüriast radikaalse islami elemendid,
kes on kogunud sõjalist kogemust
ja püüavad tõenäoliselt nii seda kui oma ideoloogiat mujale eksportida.
Vaatamata faktile, et vägivald Süürias on märgatavalt vähenenud,
on üheks põhiprobleemiks sinna koondunud
radikaalsete elementide elimineerimine.
Me ei tohi lasta lahingukogemusega võitlejatel jätkata kuritegevust,
luua meie maades uinuvaid terrorirakke, värvata jüngreid
ning kuulutada äärmusideoloogiaid ja terrorit.
Peaminister Netanyahu kohtus täna Jeruusalemmas
Kanada välisministri Chrystia Freelandiga.
Nad kinnitasid Kanada-Iisraeli sõprust
ja arutasid teisi võimalusi kahepoolse koostöö süvendamiseks.
Kohtumise järel mainis Netanyahu Kanada pidevat toetust Iisraelile,
sh julgeolekule, mida erinevalt paljudest teistest maadest
võib näha tegudes.
Peame teid suurteks sõpradeks.
Hindame teie toetust erinevatel rahvusvahelistel foorumitel.
Ütlesite, et ei loo rahvusvahelisi suhteid Iraaniga,
mis peaks olema ilmne riigi puhul,
kes kutsub avalikult ainsat juudiriiki hävitama,
kuid teie olete selle põhjal ka tegutsenud ja me hindame seda.
Kanada esidiplomaat kinnitas pühendumust Iisraeli julgeolekule
ja rõhutas, et tema riik seisab uhkelt Iisraeli kõrval,
ühiste demokraatlike väärtuste tõttu.
Oleme kõikumatult ja raudkindlalt pühendunud Iisraeli julgeolekule.
Toetame Iisraeli õigust elada rahus
ning oleme pühendunud kõikehõlmavale, õiglasele
ja kestvale rahule Lähis-Idas.
Kanada on uhke oma tugeva partnerluse üle Iisraeliga,
kus kaks demokraatiat on 70 aastat ühiseid väärtusi edendanud.
Ja rõhutaksin, et partnerlus on kestnud olenemata sellest,
milline partei valitsust juhib.
Freeland kordas sedagi,
et Kanada mõistab regionaalseid väljakutseid
ja Iisraeli vajadust võidelda terrorismiga,
mille ohu suhtes on Kanada valmis koostööks Iisraeliga
rahu ja julgeoleku huvides.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri